ΓΡΑΠΤΗ ΕΡΩΤΗΣΗ P-0371/03

υποβολή: Reino Paasilinna (PSE) προς την Επιτροπή

(7 Φεβρουαρίου 2003)

Θέμα: Η πλεύση του πετρελαιοφόρου Στεμνίτσα στους πάγους του Φιλανδικού Κόλπου

Παρά τις επανειλημμένες αιτήσεις και επιτακτικές προειδοποιήσεις των φιλανδικών αρχών, το ελληνικό πετρελαιοφόρο Στεμνίτσα πλέει στο Φιλανδικό Κόλπο μεταφέροντας πετρέλαιο. Το σκάφος, μήκους 274 μέτρων, είναιπερβολικά μεγάλο για τις στενές θαλάσσιες οδούς και μόνο η πλώρη του φέρει ελαφρά ενίσχυση για τους πάγους. Οι συνθήκες όσον αφορά τους πάγους είναι ιδιαίτερα δυσχερείς αυτή την εποχή στο Φιλανδικό Κόλπο. Ένα τόσο μεγάλο και ευάλωτο σκάφος ανάμεσα σε ογκόπαγους μεγάλων διαστάσεων μπορεί να συντριβεί, πράγμα που θα είχε καταστροφικές συνέπειες. Οι φιλανδικές λιμενικές αρχές πιστεύουν ότι η πλεύση του Στεμνίτσα αποτελεί μείζονα περιβαλλοντικό κίνδυνο για την εξαιρετικά ευπρόσβλητη Βαλτική Θάλασσα, τη στιγμή μάλιστα που μεταφέρει πετρέλαιο. Η Ρωσία ωστόσο δεν θεωρεί το σκάφος ακατάλληλο για τέτοια πλεύση, οι δε διαπραγματεύσεις μεταξύ των αρμόδιων αρχών καθώς και τωνπουργείων δεν οδήγησαν σε επίλυση του προβλήματος.

Προς το παρόν το Στεμνίτσα πλέει προς το ρωσικό λιμάνι του Πριμόρσκ (πρώην Κόιβιστο), όπου θα φορτώσει 100 000 τόνους αργού πετρελαίου. Η πλεύση του σκάφους συνεχίζεται με τη βοήθεια ενός μόνο παγοθραυστικού, το οποίο δεν επαρκεί για να ελευθερώνει τη θαλάσσια οδό από τους πάγους. Το σκάφος μάλιστα έχει ήδη παγιδευθεί στους πάγους επανειλημμένως. Ταυτόχρονα οι συνθήκες όσον αφορά τους πάγους κατά μήκος της γεμάτης απόφάλους θαλάσσιας οδού στο Φιλανδικό Κόλπο έχουν επιδεινωθεί σοβαρά. Δεκάδες άλλα σκάφη που έπλεαν προς τα ρωσικά λιμάνια έχουν παγιδευθεί σε διάφορα σημεία του Φιλανδικού Κόλπου.

Ποια μέτρα προτίθεται να λάβει η Επιτροπή για να αποτρέψει έναν σοβαρό περιβαλλοντικό κίνδυνο που απειλεί τα εσωτερικά ύδατα της Ευρωπαϊκής Ένωσης και τι προτίθεται να πράξει έναντι των επανειλημμένων κρουσμάτων αμέλειας των ρωσικών αρχών·

Απάντηση της κας de Palacio εξ ονόματος της Επιτροπής

(13 Μαρτίου 2003)

Η Επιτροπή γνωρίζει τις δυσχέρειες για την ναυσιπλοΐα στον κόλπο της Φινλανδίας και συμμερίζεται τις ανησυχίες των φινλανδικών αρχών όσον αφορά τους κινδύνους που ενέχει η μεταφοράδρογονανθράκωνπό αυτές τις συνθήκες. Επεσήμανε επανειλημμένως την επείγουσα ανάγκη να ληφθούν όλα τα εναρμονισμένα μέτρα για να αποφευχθούν νέες καταστροφές στα ύδατα της Ένωσης.

Την επαύριο του ναυαγίου του πετρελαιοφόρου Prestige, η Επιτροπή δημοσίευσε, με ημερομηνία 3 Δεκεμβρίου 2002, ανακοίνωση σχετικά με την ενίσχυση της ασφάλειας της ναυσιπλοΐας(1), την οποία ακολούθησαν φιλόδοξα συμπεράσματα που ενέκρινε ομόφωνα το Συμβούλιο.

Όσον αφορά την διέλευση από τα διεθνή ύδατα κοντά στις ακτές των κρατών μελών πλοίων που μεταφέρουν δυνάμει επικίνδυνα φορτία, η Επιτροπή θεωρεί απαραίτητο να τροποποιηθεί το διεθνές δίκαιο της θάλασσας ώστε να εξευρεθεί το μέγιστο ισοζύγιο μεταξύ της ελεύθερης κυκλοφορίας και των συμφερόντων των παράκτιων κρατών που πρέπει να προστατεύουν τις ακτές τους από πιθανούς κινδύνους.

Στο πλαίσιο αυτό η Επιτροπή ζήτησε από τις γειτονικές χώρες της Ένωσης, καθώς και από άλλους εταίρους και διεθνείς φορείς, όπως τα Ηνωμένα Έθνη, την δραστηριοποίηση για να βελτιωθεί το διεθνές νομικό καθεστώς που διέπει τις ρυπάνσεις που προκαλούνται από τα πλοία. Εξάλλου, ζήτησε τηνποστήριξη όλων των κρατών μελών για να προωθηθεί δραστήρια στο πλαίσιο των Ηνωμένων Εθνών, του Διεθνούς Ναυτιλιακού Οργανισμού και άλλων αρμοδίων φορέων η προσαρμογή των διατάξεων του δικαίου της θάλασσας στις νέες απαιτήσεις της ασφάλειας της ναυσιπλοΐας του 21ου αιώνα.

Ταυτοχρόνως, η Επιτροπή εξετάζει επί του παρόντος, στο πλαίσιο των αρμοδιοτήτων της, από κοινού με τις ρωσικές αρχές το θέμα των συνθηκών θαλάσσιας μεταφοράςδρογονανθράκων στη Βαλτική θάλασσα.

(1) COM(2002)681 τελικό.